text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Eg haldi, at Jon er so stuttligur, og elski at sleppa at deila hann vi\u00f0 tykkum. Hetta er sunnudagsbitin hesafer\u00f0. Hygg og flenn, um tu\u0301 ti\u0301mur."}, {"text_idx": "#000005", "text": "Onkunti\u0301\u00f0 dettur man um okkurt a\u0301 alnetinum, i\u00f0 sigur yeah! Sumt er somiki\u00f0 gott, at ta\u00f0 er vert at deila vi\u00f0 tykkum. Hetta eru sunnudagsbitar."}, {"text_idx": "#000006", "text": "A\u0301 nei \u2013 interneti\u00f0 riggar ikki!"}, {"text_idx": "#000007", "text": "Sat her vi\u00f0 dreingjunum og hugdi at Chuck a\u0301 Netflix, eitt av okkara yndisi\u0301trivum at gera saman, men so vi\u00f0 eitt, ste\u00f0ga\u00f0i parturin 6 minuttir og 32 sekund inni i\u0301 2. parti i\u0301 4. sesong."}, {"text_idx": "#000008", "text": "Eg helt, okkurt vera gali\u00f0 vi\u00f0 Netflix og royndi at sl\u00f8kkja, men einki hja\u0301lpti, so sl\u00f8kti eg Apple TV, einki hja\u0301lpti, ta\u0301 varna\u00f0ist eg rey\u00f0a ljo\u0301si\u00f0 a\u0301 rootaranum. Sl\u00f8kti rootaran, men einki hja\u0301lpti. Ta\u0301 varna\u00f0ist eg naka\u00f0 r\u00e6\u00f0andi, 3G rigga\u00f0i heldur ikki."}, {"text_idx": "#000009", "text": "Eg var vi\u00f0 \u00f8\u00f0rum or\u00f0um heilt offline."}, {"text_idx": "#000010", "text": "Eina l\u00f8tu seinni var 3G aftur."}, {"text_idx": "#000011", "text": "So var wi-fi eisini aftur, Vit hugdu vi\u0301\u00f0ari at Chuck, komu til 7 minuttir og 10 sekund, ta\u0301 wi-fi aftur var vekk."}, {"text_idx": "#000012", "text": "So var 3G eisini aftur vekk."}, {"text_idx": "#000013", "text": "At d\u00f8ma eftir, at hetta nu\u0301 er komi\u00f0 a\u0301 bloggin hja\u0301 m\u00e6r, so er wi-fi komi\u00f0 aftur og li\u0301vi\u00f0 heldur a\u0301."}, {"text_idx": "#000014", "text": "Bill vi\u00f0gongur, hann telvar mo\u0301ti F\u00f8roya fo\u0301lki!"}, {"text_idx": "#000015", "text": "Eg havi ju\u0301st veri\u00f0 til a\u0301hugaverdan fyrilestur a\u0301 Kambsdali, har skilago\u0301\u00f0i unglingin Ja\u0301kup Justinussen leg\u00f0i fram si\u0301na gransking innan ny\u0301tslu av sosialum mi\u00f0lum i\u0301 valstri\u0301\u00f0num hja\u0301 Obama til forsetavali\u00f0 2012. Fleiri av teimum, i\u00f0 vo\u0301ru og lurta\u00f0u vo\u0301ru millum okkara fo\u0301lkavaldu."}, {"text_idx": "#000016", "text": "Ja\u0301kup kom ymiskum um, hvussu eisini okkara fo\u0301lkavaldu kunnu bru\u0301ka sosialu mi\u00f0larnar, og eingin ivi er um, at tey fo\u0301lkavaldu, i\u00f0 vo\u0301ru tilsta\u00f0ar fingu okkurt at hugsa um."}, {"text_idx": "#000017", "text": "Komin aftur til Havnar si\u0301ggi eg Bill Justinussen hava gj\u00f8rt ta\u00f0, sum i\u0301 flestu framkomnu samfel\u00f8gum hev\u00f0i veri\u00f0 politiskt sja\u0301lvmor\u00f0 a\u0301 Facebook. Ta\u00f0 serliga komiska er, at hetta sja\u0301lvmor\u00f0i\u00f0 hendi i\u0301 somu l\u00f8tu, sum vit so\u0301tu og lurta\u00f0u eftir Ja\u0301kupi a\u0301 Kambsdali."}, {"text_idx": "#000018", "text": "Skilabetri\u00f0 hev\u00f0i veri\u00f0, at Bill var komin til Kambsdalar at fa\u0301a n\u00f8kur go\u0301\u00f0 ra\u0301\u00f0."}, {"text_idx": "#000019", "text": "Ti\u0301 me\u00f0an fo\u0301lk sum Edva, Samro\u0301 og Reimund blivu klo\u0301kari i\u0301 sja\u0301lvum fitilendinum hja\u0301 Bill, so vi\u00f0gongur mi\u00f0flokkama\u00f0urin beint u\u0301t, at i\u0301 telvingini um Eysturoyartunnilin eru ta\u00f0 hann, Ka\u0301ri P. og CIP mo\u0301ti restini av okkara fo\u0301lkavaldu."}, {"text_idx": "#000020", "text": "Ta\u00f0 er tann so ofta skilago\u0301\u00f0i Flo\u0301vin Eidesgaard, i\u00f0 f\u00e6r Bill u\u0301t at ski\u0301ta, ta\u0301 hann vi\u00f0merkir til, at CIP, nu\u0301 vilja forhandla av ny\u0301ggjum."}, {"text_idx": "#000021", "text": "Hvussu eg royni, so er eingin annar ma\u0301ti at skilja hetta, enn at Bill vi\u00f0gongur, at hann seg\u00f0i \u201cNow or never\u201d fyri at bluffa l\u00f8gtingi\u00f0 at taka undir vi\u00f0 einum sa\u0301ttma\u0301la vi\u00f0 CIP, i\u00f0 saktans kundi forhandlast betur fyri okkum f\u00f8royingar.\nAlti\u0301\u00f0 skilago\u0301\u00f0i Heri Reynheim sta\u00f0festir eisini:"}, {"text_idx": "#000022", "text": "Sum sagt, i\u0301 vanligum framkomnum londum, hev\u00f0i eitt ti\u0301li\u0301kt u\u0301talilsi havt vi\u00f0 s\u00e6r, at ma\u00f0urin var li\u00f0ugur i\u0301 politikki. Men tey a\u0301 Ska\u0301lafj\u00f8r\u00f0inum, i\u00f0 jubla\u00f0u fyri Ka\u0301ra P. H\u00f8jgaard i\u0301 L\u00f8ksh\u00f8ll herfyri, eru m\u00f8guliga ikki sum fo\u0301lk i\u0301 vanligum framkomnum londum.\nLivst so spyrst. Okkurt navn og onkur mynd er duld fyri at verja tey o\u0301seku."}, {"text_idx": "#000023", "text": "I\u0301 onkrum sum mest minnir um \u00f8vund um st\u00f8dd k\u00e6rdi Va\u0301gaportalurin herfyri F\u00f8roya Tele fyri at siga ta\u00f0, i\u00f0 \u00f8ll longu frammanundan vita, at portal.fo er F\u00f8roya no\u0301gv mest vitja\u00f0a ti\u0301\u00f0indaheimasi\u0301\u00f0a. Ni\u00f0urst\u00f8\u00f0an er a\u0301hugaverd, ti\u0301 ho\u0301ast Va\u0301gaportalurin ver\u00f0ur avdu\u0301ka\u00f0ur sum no\u0301gv minni\u00f0 enn portal.fo, so sleppur Portal.fo ali\u0301kav\u00e6l ikki at kalla seg st\u00f8rstan."}, {"text_idx": "#000024", "text": "Va\u0301gaportalurin er eisini fa\u0301m\u00e6ltur, ta\u0301 hann leggur ni\u00f0urst\u00f8\u00f0una u\u0301t a\u0301 vp.fo. Sigur bara, at portal.fo ikki longur sleppur at kalla seg st\u00f8rstan. Einki um hin partin av ni\u00f0urst\u00f8\u00f0uni, at portal.fo hevur pro\u0301gva, at hann er munandi st\u00f8rri enn Va\u0301gaportalurin, men at av ti\u0301, at ta\u00f0 ikki finst eitt samanb\u00e6riligt yvirlit yvir allar f\u00f8royskar ti\u0301\u00f0indaheimasi\u0301\u00f0ir, kann portal.fo ikki pro\u0301gva, at hann er no\u0301gv st\u00f8rst. M\u00f8guliga er onkur si\u0301\u00f0a har u\u0301ti, i\u00f0 fleiri vitja."}, {"text_idx": "#000025", "text": "Ma\u0301li\u00f0 og pro\u0301vf\u00f8rslan i\u0301 ti\u0301, vi\u0301sir eisini, at t\u00e6r ba\u0301\u00f0ar primeru teljimaskinurnar, i\u00f0 vera bru\u0301ktar i\u0301 hesum ma\u0301li eru r\u00e6ttiliga li\u0301ti\u00f0 eftirfarandi serliga Statcounter, i\u00f0 Va\u0301gaportalurin bru\u0301kar, ti\u0301 henda skipan skra\u0301setir a\u0301 ein margha\u0301ttligan ha\u0301tt, sum n\u00e6stan tykist villei\u00f0andi ella skal man kanska siga hagtalsdoping."}, {"text_idx": "#000026", "text": "Men sum eg skriva\u00f0i um fri\u0301ggjadagin ver\u00f0ur eisini vi\u0301st a\u0301, hvussu langt t\u00f8lini, i\u00f0 man s\u00e6r a\u0301 Galluplistanum eru fra\u0301 t\u00f8lunum a\u0301 Google."}, {"text_idx": "#000027", "text": "Fri\u0301ggjadagin undra\u00f0ist eg a\u0301 fra\u0301viki\u00f0 i\u0301 hagt\u00f8lunum a\u0301 Vevlistanum hja\u0301 Klikk.fo og Vevma\u0301tingarlistanum hja\u0301 Gallup. Well ein ny\u0301ggj vika og ny\u0301ggj undran. Hagt\u00f8lini fyri portal.fo og alt hitt eru enn li\u0301ka ymisk a\u0301 ba\u0301\u00f0um listum, men ny\u0301tt er, at heimasi\u0301\u00f0an vev.fo opinbart er F\u00f8roya tri\u00f0 mest vitja\u00f0a heimasi\u0301\u00f0a samb\u00e6rt Vevlistanum hja\u0301 Klikk.fo, og samb\u00e6rt hesum lista er hon n\u00e6st ovast a\u0301 listanum, um vit hyggja at vi\u0301stum si\u0301\u00f0um, vi\u00f0 551.553 vi\u0301stum si\u0301\u00f0um. Ella einari prosentvi\u0301sari framgongd a\u0301 65.796,4%."}, {"text_idx": "#000028", "text": "Vev.fo er ein si\u0301\u00f0a, i\u00f0 eg haldi meg hava hoyrt um onkunti\u0301\u00f0 a\u0301\u00f0ur, og sum eg eftir at hava s\u00e6\u00f0 vevlistan havi vitja. Ta\u00f0 er Portal.fo bi\u00f0ilin, Knassar, i\u00f0 eigur vev.fo. Ho\u0301ast hon grafiskt s\u00e6r nokkso gra\u0301tilig u\u0301t, so hevur hon feeds fra\u0301 \u00f8\u00f0rum si\u0301\u00f0um, i\u00f0 Knassar hava lati\u00f0 skipan til, sosum Nor\u00f0ly\u0301si\u00f0, Kristin.fo, Skipini.fo og Trip.fo, umframt, at har eru Pokerti\u0301\u00f0indi og okkurt anna\u00f0. Men, at 32.176 fo\u0301lk skuldu havt vitja si\u0301\u00f0una i\u0301 si\u0301\u00f0stu viku, ta\u00f0 ljo\u0301\u00f0ar heilt vilt."}, {"text_idx": "#000029", "text": "Well, eg undrist vi\u0301\u00f0ari, til eg aftur si\u0301ggi ny\u0301ggj hagt\u00f8l, sum ma\u00f0urin seg\u00f0i, livst so spyrst.\nFyrru greinina um f\u00f8roysku vevhagt\u00f8lini finna tit her"}, {"text_idx": "#000030", "text": "So no\u0301gv kunnu hagt\u00f8l lu\u0301gva"}, {"text_idx": "#000031", "text": "Eitt or\u00f0afelli er, at ta\u00f0 finnast hvi\u0301tar lygnir, svartar lygnir og hagt\u00f8l. Eitt anna\u00f0 or\u00f0afelli er, at t\u00f8l ikki lu\u0301gva. Well, sum internetra\u0301\u00f0gevi bru\u0301ki eg no\u0301gva ti\u0301\u00f0 til at hyggja at hagt\u00f8lum fyri vitjanir, si\u0301\u00f0uvi\u0301singar o.a., men ta\u0301 eg i\u0301 dag vitja\u00f0i a\u0301vikavist Vevma\u0301tingarlistan hja\u0301 Gallup og Vevlistan sum byggir a\u0301 Google Analytics t\u00f8kni, so ma\u0301tti eg sta\u00f0festa, at vev hagt\u00f8l eru einki anna\u00f0 enn veglei\u00f0andi a\u0301bendingar."}, {"text_idx": "#000032", "text": "Eg haldi sum so ikki, at ta\u00f0 er ney\u00f0ugt at grei\u00f0a fra\u0301 so no\u0301gvum, ti\u0301 t\u00f8lini tala fyri seg. B\u00e6\u00f0i hesi skermprentini eru fyri viku 25 ta\u00f0 er dagarnar 17.6.2013 til 23.6.2013."}, {"text_idx": "#000033", "text": "Vevma\u0301tingarlistin hja\u0301 Gallup viku 25"}, {"text_idx": "#000034", "text": "Vevlistin, i\u00f0 byggir a\u0301 Google t\u00f8kni fyri viku 25"}, {"text_idx": "#000035", "text": "Um vit taka n\u00f8kur t\u00f8l, i\u00f0 vi\u0301sa hvussu ymisk hagt\u00f8lini eru. So er kanska a\u0301hugavert at hyggja at t\u00f8lunum fyri portal.fo, i\u00f0 liggur ovast a\u0301 listanum."}, {"text_idx": "#000036", "text": "Altso er einasta tali\u00f0, i\u00f0 bert hevur ein relativt li\u0301tlan mun, so er ta\u00f0 tali\u00f0 fyri bru\u0301karar, i\u00f0 er hvussu no\u0301gvir einstakir bru\u0301karar hava vitja si\u0301\u00f0una. Hetta er samstundis eisini ta\u00f0 tali\u00f0, i\u00f0 onkursvegna er ta\u00f0 torf\u00f8rasta at definera i\u0301 ti\u0301li\u0301kum hagt\u00f8lum. Ti\u0301 tali\u00f0 av vitjanum og kanska serliga fyri sy\u0301ndar si\u0301\u00f0ur, a\u0301tti at veri\u00f0 r\u00e6ttiliga li\u0301katil. Eisini s\u00e6\u00f0st, at me\u00f0an t\u00f8lini a\u0301 Vevlistanum fyri bru\u0301karar og vitjanir eru h\u00e6gri, so er tali\u00f0 fyri sy\u0301ndar si\u0301\u00f0ur sera no\u0301gv l\u00e6gri, faktiskt minni\u00f0 enn helvtina."}, {"text_idx": "#000037", "text": "Hyggja vit at n\u00e6stu si\u0301\u00f0uni a\u0301 listanum Aktuelt.fo, si\u0301ggja vit to\u0301, at her er li\u0301til konsekvensur a\u0301 muninum, ti\u0301 her er tali\u00f0 av bru\u0301karum heilt ymiskt, me\u00f0an munurin millum sy\u0301ndar si\u0301\u00f0ur er sera ymiskur."}, {"text_idx": "#000038", "text": "Well, eg skal ikki ke\u00f0a tykkum skermprentini tosa fyri seg, so tit, i\u00f0 eru a\u0301huga\u00f0i er v\u00e6lkomin at leita vi\u0301\u00f0ari. Eg kann bara sta\u00f0festa, at hagt\u00f8l eru ikki bara hagt\u00f8l. Ta\u00f0 einasta, sum er sikkurt, er at tali\u00f0 av vitjandi, vitjanum og sy\u0301ndum si\u0301\u00f0um er eitt pu\u0301ra fast tal, um ta\u00f0 er tali\u00f0, i\u00f0 Google vi\u0301sur, i\u00f0 Gallup vi\u0301sur ella okkurt heilt anna\u00f0, ta\u00f0 er so spurningurin."}, {"text_idx": "#000039", "text": "Facebook riggar ikki, hvat nu\u0301?"}, {"text_idx": "#000040", "text": "Er ta\u00f0 nu\u0301 vit skulu fara i\u0301 panikk?"}, {"text_idx": "#000041", "text": "Eg try\u0301sti a\u0301 valigu Facebook leinkjuna, skuldi lesa hvat Eiler S\u00f8rensen skrivar um The Road hja\u0301 Knu\u0301t Ha\u0301berg Eysturstein, men ta\u00f0 riggar ikki. Fyrsti tanki var: \u201cer internetsambandi fari\u00f0?\u201d Men nei, Nudlar.net riggar, to\u0301 er hesin li\u0301tli ru\u0301turin undir hv\u00f8rjari grein, i\u00f0 sigur, at Facebook er horvi\u00f0.\nTa\u00f0 man fara at ganga yvir sigur ein innara r\u00f8dd, men so er ta\u00f0 hin r\u00f8ddin, i\u00f0 sigur: Hvat nu\u0301, um Facebook er horvi\u00f0? Hvat nu\u0301, um ta\u00f0 ikki kemur aftur? Hvat gera vit so?"}, {"text_idx": "#000042", "text": "Ju\u0301, ju\u0301 so\u0301lin ski\u0301nur, men er ta\u00f0 nokk, eg kann fara u\u0301t a\u0301 altanin at so\u0301la m\u00e6r, men um eg ikki fa\u0301i eina uppringin, ein mail ella eitt sms, so ver\u00f0ur telefonin ku\u0301rr."}, {"text_idx": "#000043", "text": "Men til alla lukku, so kom Facebook aftur nu\u0301, ella er ta\u00f0 til alla lukku?"}, {"text_idx": "#000044", "text": "Uttan at eg var\u00f0na\u00f0ist ta\u00f0 bleiv nudlar.net ma\u0301nadagin eitt a\u0301r. Hetta hevur veri\u00f0 eitt hendingari\u0301kt a\u0301r, og havi eg lagt ho\u0301pin av tilfari u\u0301t a\u0301 si\u0301\u00f0una hetta farna a\u0301ri\u00f0. Onkra viku havi eg havt sera no\u0301gv vitjandi inni, og ta\u0301 eg eri raskur at skriva gerast vitjanirnar no\u0301gvar."}, {"text_idx": "#000045", "text": "Ta\u0301 eg fyri einum a\u0301ri si\u0301\u00f0an, lansera\u00f0i hendan bloggin, so skriva\u00f0i eg solei\u00f0is:"}, {"text_idx": "#000046", "text": "Hetta er ikki enn ein pseudo objektiv, o\u0301heft mentanarsi\u0301\u00f0a. Her vera b\u00e6\u00f0i meiningar og pa\u0301standir, onkrir v\u00e6l grunda\u00f0ir onkrir sera littir. Men eg fari at vera rei\u00f0iligur og skilago\u0301\u00f0ur, somiki\u00f0 kann eg lova tykkum."}, {"text_idx": "#000047", "text": "Les innleggi\u00f0 i\u0301 fullari longd her"}, {"text_idx": "#000048", "text": "Eg vo\u0301ni, at tit eisini framyvir vitja her inni. Takk fyri a\u0301ri\u00f0, i\u00f0 fo\u0301r."}, {"text_idx": "#000049", "text": "Man finnur no\u0301gv undrunarvert a\u0301 alnetinum, var inni\u00f0 a\u0301 facebookprofilinum hja\u0301 einum vinmanni, og sa\u0301 eina mynd av penum damum og leinkju til heimasi\u0301\u00f0una, . Ein heimasi\u0301\u00f0a vi\u00f0 minimalistiskt i\u0301latnum skandinaviskum kvinnum. Ikki tann ringasta leinkjan, skal eg fegin vi\u00f0ganga."}, {"text_idx": "#000050", "text": "A\u0301 einari undirsi\u0301\u00f0u, i\u00f0 \u00e6t Miss Scandal of the Year 2013, m\u00f8tti eg to\u0301 mest a\u0301hugaverda tilbo\u00f0num. Sum tit si\u0301ggja a\u0301 myndini, kann man gilla*, vi\u00f0 at try\u0301sta a\u0301 ein kn\u00f8tt. Nu\u0301 skal sigast, at eg liggi undir dy\u0301nuni vi\u00f0 herviligum mannfo\u0301lkakri\u0301mi, so kendi meg ikki kla\u0301ran at gilla beint her og nu\u0301, men tilbo\u00f0i\u00f0 var spennandi."}, {"text_idx": "#000051", "text": "Ta\u00f0 var eisini spennandi at si\u0301ggja, at ein av teimum 12 damunum, i\u00f0 man kundi velja at gilla, var okkara egna Victoria Wild, i\u00f0 p.t. 64 hava valt at gilla."}, {"text_idx": "#000052", "text": "Tann mest populera at gilla var to\u0301 svenska Caroline Martinsson, i\u00f0 ikki f\u00e6rri enn 221 hava gilla."}, {"text_idx": "#000053", "text": "Vit f\u00f8royingar plaga ikki at sm\u00e6\u00f0ast burtur i\u0301millum, ta\u0301 ein av okkara kappast, so ti\u0301 r\u00e6\u00f0ur um, at vit nu\u0301 standa saman um Vicoriu og gilla hana uppa\u0301 eitt fyrsta pla\u0301ss."}, {"text_idx": "#000054", "text": "Tit kunnu sja\u0301lvi vitja si\u0301\u00f0una og gilla onkra av teimum 12 her /miss2013. Man kann gilla til a\u0301 mi\u00f0na\u0301tt i\u0301 na\u0301tt."}, {"text_idx": "#000055", "text": "*m\u00f8guleiki er fyri, at ein a\u0301vi\u0301s ma\u0301lslig ironi ver\u00f0ur ny\u0301tt i\u0301 hesari grein"}, {"text_idx": "#000056", "text": "Ta\u0301 spamfiltri\u00f0 hja\u0301 m\u00e6r i\u0301 morgun bo\u00f0a\u00f0i fra\u0301, at ein mailur fra\u0301 info@bbc.co.uk var blokera\u00f0ur, var eg skjo\u0301tur at loyva mailinum, ho\u0301ast evnislinjan var BBC payment, og eg ikki helt meg hava keypt naka\u00f0 fra\u0301 enska mi\u00f0larisanum."}, {"text_idx": "#000057", "text": "Eg undra\u00f0ist to\u0301, ta\u0301 eg li\u0301tla l\u00f8tu seinni fekk mailin og skilti, at talan var um ein heilt vanligan junkmail vi\u00f0 fra\u0301bo\u00f0an um, at eg hev\u00f0i vunni\u00f0 \u00a318.000.000"}, {"text_idx": "#000058", "text": "Hetta er ein fittlig upph\u00e6dd, sum uttan iva hev\u00f0i komi\u00f0 v\u00e6l vi\u00f0. Men sja\u0301lvandi var hetta ein roynd at lumpa pening burturu\u0301r m\u00e6r. Heldur enn at geva m\u00e6r n\u00f8kur oyru at liva fyri."}, {"text_idx": "#000059", "text": "Ta\u0301 eg hugdi n\u00e6rri, sa\u0301 eg, at mailurin hev\u00f0i eina alternativa svaradressu, nevniliga bbcdebt26@yahoo.cn, og so var so slettis eingin ivi um, at talan var um junkmail. Men sum avsendari sto\u0301\u00f0 info@bbc.co.uk. Eina l\u00f8tu helt eg, at onkur hev\u00f0i hacka\u00f0 mailin hja\u0301 BBC."}, {"text_idx": "#000060", "text": "Eg kanna\u00f0i ma\u0301li\u00f0 n\u00e6rri og fann u\u0301tav, at ta\u00f0 ber til at senda mailar fra\u0301 n\u00e6rum ti\u0301 mailbu\u0301sta\u00f0i tu\u0301 vilt, uttan at hava atgongd til tann mailbu\u0301sta\u00f0in. Altso er eingin hacking kravd. Tu\u0301 kanst senda mail, men ikki mo\u0301ttaka mail fra\u0301 mailbu\u0301sta\u00f0num hja\u0301 grannanum, konuni ella konkurrentinum."}, {"text_idx": "#000061", "text": "Hetta er junkmailur vi\u00f0 \u00f8giligum dimensio\u0301num. Faktiskt nokkso r\u00e6\u00f0andi. Fer\u00f0 eftir fer\u00f0 havi eg sagt vi\u00f0 fo\u0301lk, at tey ikki skulu lata nakrar perso\u0301nligar upply\u0301singar fra\u0301 s\u00e6r, uttan so, at tey kenna tann, i\u00f0 hevur sent hann, men flest \u00f8ll kenna til BBC."}, {"text_idx": "#000062", "text": "Hetta kundi li\u0301kav\u00e6l veri\u00f0 onkur onnur vi\u00f0urkend fyrit\u00f8ka, i\u00f0 sto\u0301\u00f0 sum avsendari, og s\u00f8gan kundi veri\u00f0 meira tru\u0301lig enn t\u00e6r \u00a318 millio\u0301nirnar. Ta\u0301 kann vera sera trupult at verja seg, serliga um man er eitt sindur o\u0301royndur a\u0301 netinum."}, {"text_idx": "#000063", "text": "Um ein teldubandittur vildi, so kundi hann t.d sent ein mail fra\u0301 J\u00f8rgen Niclassen til Kaj Leo um at seta meg sum landsty\u0301rismann i\u0301 innlendisma\u0301lum, ella okkurt anna\u00f0 li\u0301kandi, og dupulttjekka\u00f0i Kaj Leo ikki mailin, h\u00f8vdu vit m\u00f8guliga sloppi\u00f0 burturu\u0301r BADH veldinum."}]